Downloaded from YTS.MX
Official YIFY movies site: YTS.MX
2 200 vuotta sitten ensimmäinen keisari, Qin Shi Huangdi,
valloitti kaikki kuusi kiinalaisvaltakuntaa -
ensimmäisen kerran historiassa -
ja loi Kiinan.
Suojellakseen valtakuntaansa hän rakensi ensimmäisen muurin -
ja antoi käskyn tehdä maailman upeimman haudan -
kuolemanjälkeistä elämäänsä varten.
Hänen kuolemansa jälkeen Qin-dynastia romahti kaaoksen ja sisällissodan takia -
ja eeppinen hautapaikka katosi historiasta.
Muistan, että silloin oli kuuma.
SHAANXIN PROVINSSI, KIINA
Maanviljelijät löysivät jotain kaivaessaan kaivoa.
He pyysivät minut Xi'aniin tutkimaan asiaa.
Miten asiat sujuvat? Älä jätä mitään huomaamatta.
Kun näin sen ensi kerran, innostuin kovasti.
Se oli vain jäävuoren huippu.
Valtava keramiikka-armeija paljastuu hitaasti -
haudasta, jossa se on maannut yli 2 000 vuotta.
Uskomaton hauta on 49 neliökilometrin kokoinen.
Sen sisällä on tuhansia terrakottasotureita.
Jokainen 8 000 soturista on erilainen,
ja ne löydettiin maan ensimmäisen keisarin hautapaikasta.
Sitä sanottiin maailman kahdeksanneksi ihmeeksi.
TERRAKOTTASOTURIEN MYSTEERIT
Muistan, kun kävin kaivauspaikalla ensi kerran lapsena.
Näin 8 000 soturia.
TOHTORI QIN-HISTORIOITSIJA
Kaikki olivat erilaisia.
Pelkästään se herättää jo kunnioitusta.
8 000 soturia haudattiin Kiinan luoneen miehen rinnalle.
Se on kaikkien aikojen tärkein arkeologinen löytö.
Mutta uskomattominta on,
että ne 8 000 soturia vartioivat jotain vieläkin tärkeämpää -
eli ensimmäisen keisarin mausoleumia.
Se on henkilökohtainen hautakompleksi.
Alueen koko on 60 neliökilometriä, eli se on Manhattanin kokoinen.
On uskomatonta ajatella, että se tehtiin yhdelle miehelle.
Ensimmäisen Qinin keisarin kuoltua -
hänet laitettiin hautaan alueen keskellä olevan valtavan kummun alle.
Sotureiden yllätyslöydön jälkeen 50 vuotta sitten -
arkeologit ovat tehneet lukemattomia löytöjä,
mutta kaivauspaikka on niin valtava, ettei läheskään kaikkea ole löydetty.
Keisarin mausoleumi oli kopio Qinin pääkaupungista.
Kukkulan ympärillä on kaksi valtavaa muuria,
ja rakennukset peittävät kymmeniä miljoonia neliömetrejä.
Maan alla on valtavasti esineitä.
Kaikki löytömme ovat uskomattomia -
ja eläväisiä.
Löytö on ainutlaatuinen.
Siellä on hänelle terrakottapalvelijoita,
terrakotta-akrobaatteja, jotka viihdyttävät häntä -
sekä terrakottavaunuja ja -hevosia.
Niistä muodostuu kokonainen terrakottamaailma,
joka tehtiin keisarille hallittavaksi ikuisesti.
Miten dynastia, joka kykeni luomaan jotain niin uskomatonta,
tuhoutui niin nopeasti?
Arkeologeille -
ensimmäinen vihje on kunto, jossa aarteet löydettiin.
TOHTORI VANHEMPI ARKEOLOGI
Ihmiset luulevat,
että terrakottasoturit vain seisoivat haudassa kaivaessamme.
Asia ei ollut niin.
Kaikki terrakottasoturit olivat palasina.
Yksikään ei ollut selvinnyt.
Janice on yksi uusista arkeologeista,
oikeuslääketieteen tutkijoista -
ja restauroijista -
yhdessä maailman suurimmista arkeologisista kaivauspaikoista.
He yrittävät selvittää yhdessä, mitä sotureille tapahtui.
Käsi näkyy.
Pään pitäisi olla tuossa.
Olkaa varovaisia tuossa.
Pinnassa on paljon poimuja...
KAIVAUSJOHTAJA
...joten värit voivat säilyä.
Se on kiehtovaa,
koska näemme, että niillä on erilaiset persoonallisuudet.
Tämä on hyvä.
Jokaiset kasvot ovat uusi henkilö Qin-dynastian ajalta.
Se hymyilee.
Restaurointiyksikössä -
keisarin armeija kasataan -
yksi aidon kokoinen soturi kerrallaan.
Seitsemän, kahdeksan, yhdeksän, kymmenen, 11.
VANHEMPI RESTAUROIJA
Siinä on 36 isoa kappaletta.
Jos siihen lisätään haarniska ja naulat,
yhdessä soturissa -
on lähes 400 palasta.
Niitä on paljon.
Pidän itseäni muinaisjäännelääkärinä,
koska hoidan niitä, kunnes ne heräävät taas henkiin.
Yleisesti ottaen tämä soturi on melko täydellinen.
Siitä puuttuu vain jalusta.
Kun se löytyy, voimme alkaa restauroida sitä.
Päämääränämme on nostaa se pystyyn -
ja palauttaa se armeijansa luo.
Yhden patsaan kasaaminen voi viedä kolme vuotta.
Tiedämme, että soturit haudattiin ehjinä.
Jossain vaiheessa joka ikinen niistä murskattiin.
Se on yksi suurimmista mysteereistä, joka viittaa Qin-dynastian tuhoon.
Mitä siis tapahtui?
Kuopissa, joihin soturit haudattiin,
arkeologit yrittävät selvittää asiaa -
tutkimalla joka todistetta rikosteknisesti.
Teorioita on monia.
Haudanryöstäjät, vandalismi tai luonnollinen romahdus.
Kukaan ei tiedä sitä varmasti.
Tiedämme vain sen, että tapahtui jotain suurta.
Kun uppoutuu työhönsä, joskus unohtaa kaiken.
Etsimme silmillämme -
ja yritämme nähdä eroavaisuuksia aikaisempien löytöjemme suhteen.
Maaperä vaikuttaa märältä. Se on värikkäämpää.
Se on poltettua maata.
Niinkö? - Niin.
Ja puuhiiltä.
Se on poltettu.
Vain voimakas ja pitkäaikainen tulipalo -
muuttaa maan punaiseksi.
Särkyneet palaset ovat romahduksen tulosta,
mutta tuhon aiheutti ihminen.
Terrakottasoturit paloivat tulipalossa.
Kuka sytytti sen?
Se on arvoitus.
Kyse on enemmästä kuin pelkästä muinaisesta ihmeestä.
Se on tavallaan myös valtava rikospaikka.
Ennen haudan ja sotureiden löytymistä -
lähes kaikki tiedot Qin-dynastiasta -
olivat peräisin yhdestä lähteestä.
Se oli arvostettu 2 000 vuotta vanha teksti nimeltä Shiji.
Shiji on Kiinan ensimmäinen historia.
Sen kirjoitti Sima Qian.
TOHTORI QIN-HISTORIOITSIJA
Siinä on yksityiskohtainen selvitys -
ensimmäisen keisarin elämästä ja kuolemasta.
"Hallintonsa 26. vuonna -
ensimmäinen keisari yhdisti kaikki taivaan alla."
Shiji kertoo ensimmäisen keisarin ja Qin-soturin tarinan.
Keisari valloitti kuusi valtakuntaa -
ja yhdisti Kiinan ensimmäisen kerran hallintaansa.
Hän antoi Kiinalle sen nimen.
KIINA
Mutta lähteen mukaan -
mahtava dynastia,
jonka piti kestää 10 000 sukupolvea,
kesti vain 15 vuotta ennen romahdustaan.
Shijistä tekee erityisen muun muassa sen kirjoitustapa.
Se yhdistää historiaa ja draamaa.
Epäilemme joitakin sen tapahtumia.
Joillekin väitteille ei löydy tukea muualta.
Mutta paljonko siitä on totta?
Siksi kaivaukset ovat jännittäviä.
Ensimmäisen kerran 2 000 vuoteen -
voimme selvittää, onko Sima Qianin teos totta.
KAIVAUSJOHTAJA, ITÄPORTTI
Mitataan sen pituus ja leveys.
Kaivauspaikan itäpuolelta -
arkeologit löysivät valtavan portin perustukset.
He uskovat sen olleen mausoleumin pääsisäänkäynti.
Pituus? - Sata.
Leveys on 95.
Yhdeksänkymmentäviisikö? - Niin.
Entä reikä?
10,6.
Tämä on levein koskaan löydetty portti Kiinassa.
Kun hän julisti itsensä keisariksi, paikkaa laajennettiin jatkuvasti.
Se oli kansallinen projekti. Koko valtakunta keskittyi yhteen asiaan.
TYÖLÄISTEN KYLÄ VUOTTA ENNEN KEISARIN KUOLEMAA
Työt ensimmäisen keisarin haudalla alkoivat, kun hän oli vain 13-vuotias.
Varovasti.
Nosta sitä.
Valloitettuaan koko Kiinan -
hän antoi käskyn koota valtavat resurssit -
Maan suurimman hautakompleksin rakentamiseksi.
Janice tutkii varastoissa todisteita -
julmuuksista niitä kohtaan, jotka pakotettiin tekemään hautaa.
Jäljellä olevan materiaalin avulla näemme,
miten vaikeaa aikaa se oli niille,
jotka rakensivat sitä mausoleumia.
Tämä on melko suuri.
Se eroaa jalkaraudoista ja oli jonkun kaulassa.
"Ensimmäisen keisarin yhdistettyä valtakunnan -
yli 700 000 vankia lähetettiin rakentamaan hänen mausoleumiaan Li-vuorelle."
Ensimmäinen keisari mobilisoi ihmisiä väkisin.
Pysy mukana.
Hän tuomitsi mahdollisimman monia.
Vauhtia!
Pysy mukana.
Heistä tuli työläisiä hänen projekteihinsa.
Qinin lait olivat yksityiskohtaisia ja ankaria.
Rikollisiin jotenkin liittyneet tuomittiin myös.
Jos oli epäonninen ja niin kävi,
edessä oli brutaali kohtalo.
Mausoleumista löytyi paljon tämän kaltaisia rautakahleita.
Sima Qian mainitsee Shijissä, että paikalle tuli paljon vankeja -
sekä eri asemassa olleita käsityöläisiä.
Mutta näistä näemme, että mukana oli paljon vankeja -
ja monet kärsivät.
Mitä sinä tuijotat? Ala painua!
Sidoitko sen hyvin?
Lähikaupunkien työpajoista -
tehtiin valtava terrakottatuotantolinja,
jossa oli töissä käsityöläisiä ympäri valtakuntaa.
Kulmakarvat voisivat olla korkeammalla. Silmä on tärkein.
Ensimmäistä kertaa käsityöläiset Kiinan kaikista provinsseista -
tekivät töitä samassa projektissa.
Sen tuloksena syntyi jotain, mitä ei ollut ennen nähty.
Kiinnitä huomiota suun yläpuolen alueeseen.
Sivilisaatio, joka tuotti jotain niin yksityiskohtaista -
ja niin valtavassa mittakaavassa 2 200 vuotta sitten,
oli hyvin edistyksellinen.
Olen restauroinut 25 vuotta.
On harvinaista nähdä soturi, joka on säilyttänyt värinsä.
Tämä on vasta löydetyn soturin pää.
Se on vanhemman upseerin.
Kun soturit tehtiin, ne kaikki olivat värillisiä.
Koska ne olivat haudattuina yli 2 000 vuotta -
ja maaperä liikkui,
pintojen värit yleensä putosivat pois kaivauksissa.
Tämä oli haudattu pohjimmaiseksi,
joten se selviytyi.
Kun tutkin niiden silmiä ja ilmeitä,
ne vaikuttavat eläviltä.
Ne ovat Qin-kansan inkarnaatio ja sen armeijan ruumiillistuma.
Minusta nämä realistiset kasvot -
perustuivat oikeisiin ihmisiin -
siltä ajalta ympäri Kiinaa.
Idea oli varmaan itsensä keisarin.
Se on hyvin vahva graafinen esitys -
hänen saavutuksestaan.
Se on loistava symboli eri etnisten ihmisten yhdistämisestä.
Ensimmäisestä yhdistyneestä imperiumista.
Ilman ensimmäistä keisaria -
Kiina olisi ehkä jäänyt jakaantuneiksi -
eri valtioiksi Euroopan tavoin.
Jos tutkitaan sotureita,
ne ovat tärkeitä maailmanhistorian kannalta,
koska niistä huomaa, että Kiinasta on tullut erilainen.
Keisari ei säästänyt kustannuksia ja teki kaiken voitavansa -
valmistautuessaan tuonpuoleiseen.
Mutta hän ei ollut valmistautunut seuraajansa valintaan -
ja kieltäytyi ilmoittamasta valtakuntansa perijää.
Vaara siitä, että kaikki valta päätyisi yhden miehen käsiin,
oli kääntämässä koko Qinin maailman ylösalaisin.
Shijin mukaan -
ensimmäinen keisari sairastui kiertäessään valtakunnan itäosia.
"Seitsemännessä kuussa ensimmäinen keisari saapui Shaqiuun.
Kukaan ei uskaltanut mainita kuolemaa."
Shijin mukaan -
keisarin mukana oli kohtalokkaalla viimeisellä matkalla -
kolme hahmoa,
jotka olivat keskeisiä Qin-dynastian tulevaisuudelle.
Li Si oli keisarin oikea käsi ja pääministeri.
QININ PÄÄMINISTERI
Valtakunnassa ei tapahtunut mitään hänen tietämättään.
Nopeasti.
Zhao Gao oli häpäistystä perheestä.
Hän oli taistellut tiensä keisarin läheisimmäksi palvelijaksi.
PÄÄEUNUKKI
Sinä.
Etsi Si Li.
Sinä.
Etsi Hu Hai!
Zhao Gao oli keisarillisen sinetin vartija.
Se vaadittiin kaikkien keisarin käskyjen antamiseen.
Kolmas oli keisarin nuorin poika, prinssi Hu Hai.
Koska hän oli nuorin,
Hu Hai ei ollut kovin korkealla perimysjärjestyksessä.
Mutta hän oli ainoa poika, joka oli keisarin mukana.
PRINSSI KEISARIN NUORIN POIKA
Opettaja.
Keisari on kuollut.
Hän jätti vain tämän kirjeen vanhimmalle pojalleen.
Se tekee hänestä perillisen.
Jos tämä kirje toimitetaan perille,
hänet kruunataan keisariksi.
Teille ei jää silloin mitään.
Mitä teen sille?
Se on itsestäänselvää.
Jos isä jätti käskyn, mitä meidän uskollisten kansalaisten pitäisi tehdä?
Käskekää pääministerin tuhota kirje,
niin tuette omaa asiaanne.
En suostu siihen.
Juuri nyt päätös siitä, kuka saa valtakunnan hallintaansa,
on teidän, minun ja pääministerin käsissä.
Miten voisin puhua pääministerille sellaisesta?
Voin puhua hänelle puolestanne.
Vakuutettuaan prinssin -
Zhao Gao suostutteli pääministerin mukaan salaliittoon.
He tuhosivat yhdessä keisarin kirjeen,
jossa Hu Hain vanhin veli nimettiin keisarin seuraajaksi,
ja laittoivat tilalle väärennöksen,
jossa laillisen perillisen sanottiin tuottaneen isälleen mieliharmia -
ja itsemurhan olevan ainoa keino sovittaa asia.
Se on tehty.
Voimme vain alistua kohtaloomme.
Tulkaa.
Salajuonen onnistumiseksi -
juonittelijoiden piti salata keisarin kuolema,
kun he odottivat kirjeen tuloksia.
Seis.
Nopeasti!
Planeetan mahtavimman miehen ruumis -
laitettiin hänen vaunuihinsa.
Ruumista kuljetettiin Kiinan kesähelteissä,
kunnes laillinen perillinen uskoisi juonittelijoiden valheet.
Menkää!
Ajan myötä kuolleen keisarin ruumiista tuli taakka.
Juonittelijat toimivat epätoivoisesti.
Keisarin vaunut alkoivat haista helteessä.
Hajun peittämiseksi juonittelijat laittoivat sen ympärille kalakärryjä.
Kirje toimi vastoin odotuksia.
Laillinen perillinen teki itsemurhan,
ja juonittelijat palasivat pääkaupunkiin -
ilmoittamaan keisarin kuolemasta -
mukanaan toinen väärennetty kirje, jossa Hu Hai nimettiin perilliseksi.
Hu Haista tuli toinen keisari,
mutta juonittelijat pelkäsivät, ettei valtakunta alistuisi helposti.
Tiedämme asiakirjoista, että kun keisarin kuolemasta ilmoitettiin,
kaikki olivat paikalla tapahtumassa.
"Yhdeksännessä kuussa ensimmäinen keisari haudattiin Li-vuorelle.
Kaikki neljän meren alueelta osoittivat kunnioitustaan."
Keisarin hautajaisten olisi pitänyt olla huippuhetki -
valtavassa hautakompleksissa, jota hän oli rakentanut koko ikänsä,
mutta salaliitto muutti asioita.
Kaiken keskellä oli toinen keisari, Hu Hai,
joka puolusti oikeuttaan hallita.
Häntä tukivat salaliittolaiset, jotka olivat asettaneet hänet asemaansa.
Hu Hain vanhemmat veljet tiesivät varmaan, että seuraaja oli valittu petoksen avulla.
Hänen yllättävä ylennyksensä ei ollut vain henkilökohtainen loukkaus.
He olivat mahdollisia uhkia valtaistuimelle.
Sellaiset eivät saaneet elää.
Todisteita hautajaisten jälkeisistä kauhuista -
on löydetty kaivauspaikalta.
Mausoleumin kantakaupungin koilliskulmassa -
on noin 100 pientä hautaa.
Avasimme niistä kymmenen.
Yksi haudoista oli tuhoutunut,
mutta muista löytyi ihmisten luita.
Luut olivat niin sekaisin,
ettemme erottaneet ruumiita toisistaan.
Ne vaikuttivat pilkotuilta.
Löysimme maaperästä myös helmiä.
Se oli odottamaton löytö.
Joissakin helmissä oli kultauksen jälkiä.
Ne olivat luksusesineitä, joihin tavallisilla ihmisillä ei ollut varaa.
Löydön perusteella -
uskomme, että he olivat ensimmäisen keisarin jalkavaimoja.
Ensimmäiset uuden hallinnon vihan uhrit -
olivat epäonniset nuoret naiset keisarillisessa haaremissa.
Syy heidän vainoamiselleen ei selviä historiallisista asiakirjoista,
mutta salaliiton yhteydessä sille löytyy mahdollinen looginen selitys.
Jotkut jalkavaimoista -
olivat ehkä olleet matkalla, jolla ensimmäinen keisari kuoli.
He olivat ehkä nähneet -
outoja tapahtumia keisarin kuoleman yhteydessä.
Hu Hai ehkä uskoi jalkavaimojen tienneen liikaa.
Tässä on monia raajojen luita.
PROFESSORI OIKEUSANTROPOLOGI
Naiset olivat enimmäkseen hoikkia.
He eivät myöskään olleet pitkiä.
Valitut naiset olivat 150 - 160-senttisiä.
Paino pysyi myös tietyissä rajoissa.
Shijin mukaan naiset tuomittiin kuolemaan.
Kuolintapaa ei kerrottu.
"Ensimmäisen keisarin hautajaisissa toinen keisari antoi käskyn.
Entisen hallitsijan haaremin naisia,
joilla ei ollut poikia, olisi ollut sopimatonta lähettää muualle.
Kaikkien käskettiin seurata kuollutta keisaria,
mikä johti monen naisen kuolemaan."
Syntyikö tuo reikä iskun vai jonkin muun tuloksena?
Ei vaikuta siltä. Reikä ei ole siisti.
Heidät ehkä tapettiin ensin ja pilkottiin sen jälkeen.
Tai heidät ehkä silvottiin kuoliaaksi.
Jos he käyttivät pronssi- tai rauta-aseita, jälki olisi siisti.
Tuo vamma aiheutui selvästi kuoleman jälkeen.
Se ei liittynyt naisen kuolemaan.
Jos heidät pilkottiin kuoleman jälkeen,
se olisi tehty nivelten kohdalta, jotka on helpompi leikata -
varsinkin, jos tekijä tekee sitä elääkseen.
Heidät siis paloiteltiin. - Aivan niin.
Mutta heidän kehonsa olivat kuollessa ehjiä.
Emme vieläkään tiedä, miten jalkavaimot kuolivat,
mutta he eivät kuolleet luonnollisesti.
Heidät tapettiin joka tapauksessa hyvin julmasti.
Jalkavaimojen kokemat julmuudet olivat vasta alkua.
Pelottavia todisteita juonittelijoiden siirroista -
löytyi kaivauspaikan syrjäisestä nurkasta Yuan Zhongyin toimesta.
Kaivaustemme aikana -
löysimme monia hautakuoppia.
Niissä olleet ihmiset murhattiin -
ja silvottiin -
nuorina.
Shangjiaon kylästä -
löytyi 17 pientä hautaa,
joista avasimme kahdeksan.
Nuorin oli vasta 18-vuotias,
ja vanhin oli 30-vuotias.
Kuka tappoi heidät?
Emme tiedä sitä.
Ruumiit tunnistettiin haudassa olleiden sinettien ansiosta.
Ne haudattiin perinteisesti tärkeiden henkilöiden mukana.
Uskomme, että kyse on ensimmäisen keisarin pojista ja tyttäristä.
PRINSSI JIANGLUN PALATSI
Heti hautajaisten jälkeen -
juonittelijat käänsivät huomionsa Hu Hain mahdollisiin kilpailijoihin.
Prinssi Jianglu, te ja veljenne olette pidätettyjä.
Mikä on syyte?
Epälojaalisuus valtaistuimelle.
Tämä on hävytöntä.
Vaadin saada tavata veljeni.
Majesteetin käsky oli selvä.
"Ei johtolankoja."
Todellinen kauhu oli vasta alkanut.
"Laeista tehtiin ankaria ja rangaistuksista julmia.
Ruumiita kasaantui torille."
Minun pitää tavata majesteetti.
PRINSSI GAON PALATSI
Teidän korkeutenne.
Mitä uutta?
Kaikki isänne ministerit on tapettu.
He toimivat nopeasti.
Pahin on yhä edessä.
Eilen Xianyangin torilla -
12 veljeänne teloitettiin.
Ja sisarenne -
silvottiin palasiksi.
Paetkaa, teidän korkeutenne. Häipykää perheinenne.
Teidän korkeutenne.
Prinssi Gaon ja koko kuninkaallisen perheen ongelma oli,
ettei pakopaikkaa ollut.
En ole tehnyt rikosta.
Ne, jotka säästyivät julkiselta teloitukselta,
saivat vain yhden mahdollisuuden.
En ole tehnyt rikosta!
Hu Hain hallinnon ensimmäisenä vuonna -
useimmat hänen veljistään ja siskoistaan olivat kuolleet.
Yksi kaivauspaikan tärkeimmistä löydöistä -
voi todistaa, ettei kyse ole legendasta vaan totuudesta.
Alueen länsiosassa keisarin hautakummun lähellä -
tehdään valtavia kaivauksia.
Sieltä on löytynyt valtavia hautoja.
Niiden avaamista ei ole yritetty aiemmin.
Se olisi yleensä kiellettyä,
mutta sateiden aiheuttama uhka johti poikkeukselliseen päätökseen.
Yksi haudoista päätettiin avata.
Tämän haudan avaamisen mahdollisuus on ennenkuulumaton.
Se on ainoa mahdollisuutemme.
KAIVAUSTEN JOHTAJA
Hämmästyn joka kerta, kun menen sinne.
Hauta tehtiin hyvin tarkkaan.
Se on syvä ja valtavan suuri.
Useimmat muinaiset haudat on ryöstetty,
joten emme uskoneet löytävämme hautakammiota.
Mutta sitä ei ollutkaan ryöstetty.
Me hämmästyimme.
Arkku oli rappeutunut pahasti, mutta haudan omistaja oli yhä siinä.
Löysimme paljon aseita, kuten haarniskoja, jousia ja miekkoja.
Hauta on jännittävä,
koska se kuuluu aidolle Qin-dynastian soturille.
Löysimme jo tuhansia terrakottasotureita -
mutta emme saaneet mahdollisuutta kaivaa esiin aitoa Qin-soturia.
Hauta on myös hyvin lähellä ensimmäisen keisarin hautakumpua.
Kuka hän siis oli?
Kuka hän olikaan,
hän oli selvästi tärkeä ja keisarille läheinen.
Jos selvitämme hänen henkilöllisyytensä,
voimme selvittää myös sen, mitä tapahtui keisarin kuoleman jälkeen.
Janice tuotiin paikalle -
tutkimaan arkun luota löytyneitä upeita esineitä,
jotta he voivat saada lisätietoja haudan omistajan henkilöllisyydestä.
Tämä on jadekiekko. Se on pyöreä kehys.
Siinä on ohut kuvio.
Ulkokehällä. - Kyllä. Sen keskellä.
Kuvio on geometrinen.
Tämä jade-esine oli huotran koristeena.
Ykköshaudan hautaesineet ovat kiehtovia.
Emme olleet nähneet joitakin niistä ikinä ennen,
kuten kultaista kamelia ja tanssijaa.
Tästä voimme päätellä,
että omistaja saattoi olla kuninkaallinen.
Se on koristeltu upeasti.
Esineet ovat aika eksoottisia,
ja sellaisia löytyi ensi kerran mausoleumikompleksista.
Yritämme selvittää niiden iän.
Ota se pois ja katso sitä.
Se on myöhäiseltä taistelevien läänitysvaltioiden kaudelta.
Kyllä.
Niitä ei tehty Han-dynastian aikana.
Ne tehtiin aiemmin.
Kolikoita kutsutaan Ban Liangeiksi.
Tällaiset kolikot sekä niiden koko ja muoto -
ovat Qin-dynastian myöhäiseltä ajalta.
Kolikot todistavat,
että haudan omistaja oli Qinin yhteiskunnassa hyvin varakas.
Hauta ajoitettiin Qin-dynastian loppuun.
Montako esinettä on löydetty?
Noin 5 000 - 6 000. - Niinkö?
On epätavallista löytää haudasta 6 000 kolikkoa.
Se on omaisuus.
Tutkitaan varsijousta.
Se on pienempi kuin terrakottasoturien kaivauspaikalla olleet.
Siinä on myös kammio.
Liipaisinkammiolla varustetut varsijouset olivat harvinaisia.
Tällaiset varsijousen liipaisimet ovat myöhäiseltä Qin-dynastian ajalta.
Se kaventaa haudan teon ajankohtaa.
Se tehtiin varmaan keisarin kuoleman -
ja Qin-dynastian kukistumisen välillä.
Kyse on kolmesta neljästä vuodesta.
Kuka haudattiin Qinin ensimmäisen keisarin kanssa -
sinä aikana -
ja miksi?
Ajankohdan määrittäminen vähentää haudassa olleen ehdokkaiden määrää.
Jos mysteerisoturi haudattiin -
keisarin kuoleman ja Qin-dynastian kukistumisen välillä,
ehdokkaiden lista on hyvin lyhyt.
Ensimmäisen keisarin kuoltua hänen poikansa kokivat karmean lopun.
Uskon yhä, että tämä hauta -
on korkea-arvoisen aatelisen tai armeijan päällikön.
Jos arkeologit löytävät arkusta henkilökohtaisen sinetin,
he voivat todistaa haudan omistajan henkilöllisyyden.
Mutta arkun kunnon takia se voi viedä vuosia.
Halusimme aluksi tutkia arkkua paikan päällä.
Varokaa puuta.
Mutta lämpötilaerot ovat suuria talvella ja kesällä.
Koska kulta, jade ja jalometallit -
ovat alttiita luonnonoloille, heidän pitää olla nopeita.
Jos se puhdistetaan paikan päällä,
jyrkät lämpötila- ja kosteusmuutokset -
voivat vaikuttaa pyhäinjäännöksiin ja jäänteisiin.
Haluamme viedä kaiken sisätiloihin tutkittavaksi.
Katsokaa noita esineitä tuossa pilarissa.
Ne pitää suojata jotenkin.
He aikovat pakata arkun -
sitä ympäröivän maamassan kera -
ja nostaa sen laboratorioon yhtenä kappaleena.
Valtava paino tekee arkun nostosta vaarallista.
Sellaista ei ole yritetty koskaan ennen.
Teräslevyt voidaan laittaa yksitellen.
Voimme tehdä sen tästä tai toiselta puolelta.
Molemmat puolet toimivat.
Sisäänkäynnille pitää laittaa kiskot.
Sen voi vetää ylös nosturilla, jonka kapasiteetti on 50 - 100 tonnia.
Pintojen epätasaisuus on ongelma. Sen lastaaminen on vaikeaa.
Se on valtava arkeologinen haaste.
Ratkaisemme ongelmat varmasti.
Keisarin hautakummun lähellä Fu Jianin tutkijat selvittävät,
mitä tapahtui siellä seisoneille rakennuksille.
Uskomme, että tässä oli torni. Haluan tietää, miten se tuhoutui.
Välitän siitä eniten.
Jos sotureille aiheutetut vahingot ulottuvat tänne asti,
kyse on enemmästä kuin ryöstöstä.
Selitys olisi silloin aivan toinen.
Löysimme rikkinäisiä laattoja.
Yhdessä niistä oli kirjoitusta.
Tuo merkki vaikuttaa shuilta.
Se on "Zuo Shui".
Zuo Shui oli valmistajana Qin-dynastian aikaan.
Se voi olla tornin osa.
Kaivauspaikoilla 1 ja 2 oli todisteita ihmisten aiheuttamista vahingoista.
Emme löytäneet todisteita vahinkojen samanaikaisuudesta.
Sotureiden kaivauspaikkojen tulipalot voivat olla ryöstäjien aloittamia.
Jos näin lähellä hautaa syttyi tulipaloja yhtä aikaa,
se on todiste tahallisista tuhoista.
Ensimmäisen keisarin kuollessa vangit olivat yhä töissä -
ja tekivät valtavaa hautakumpua.
Mutta lähes tasan vuoden ensimmäisen keisarin kuoleman jälkeen -
imperiumin itäosassa puhkesi iso kapina.
Se vaikutti suuresti mausoleumin rakentamiseen.
Ennen kuin kukaan uskalsi kertoa ongelmasta keisarille,
tilanne oli jo riistäytynyt käsistä.
Nouse.
300 000 sotilaan kapinallisarmeija lähestyi pääkaupunkia.
Kerätkää joukkoja lähipiireistä ja tappakaa heidät.
Majesteetti, rosvot ovat jo lähellä ja suurilukuisia.
Emme ehdi kutsua joukkoja lähipiireistä.
Emmekö voi pysäyttää heitä?
Kadotitteko kielenne?
Majesteetti, Li-vuorella on paljon vankityövoimaa.
Ehdotan nöyrästi, että heidät kutsutaan palvelukseen -
hyökkäystä varten.
Tehkää se nopeasti.
Älkää häiritkö minua, ennen kuin se on tehty.
Hänen majesteettinsa käskystä -
kaikkien yli 15-vuotiaiden miesten pitää taistella.
Miksi? Mitä tämä sota meille kuuluu?
Hiljaa! - Odottakaa!
Jokainen taisteleva vanki armahdetaan.
Hu Hain kouluttamattomat vangit -
olivat kaukana pelätystä ja kurinalaisesta armeijasta,
jonka turvin hänen isänsä oli valloittanut Kiinan.
Etsitään merkintöjä.
Janice tutkii aitoja aseita,
joita löydettiin terrakottasoturien luota.
Kun näemme esineitä mausoleumista,
niiden taustalla on iso tarina.
Se näkyy tuossa.
Kirjoitus on selkeää.
Terrakottasotureilla oli paljon pronssisia aseita.
Jalkaväellä oli peitsiä tai hilpareita.
Jousimiehillä oli varsijousia.
Eri aseista -
ja niiden yhdistelmistä -
selviää heidän käyttämänsä joustava taistelutaktiikka.
Jousimiehet varsijousineen -
olivat sotilasmuodostelman edessä.
He ampuivat vihollista nuolilla, ennen kuin he pääsivät lähelle.
Sitten jousiampujat siirtyivät taakse -
ja jalkaväki kävi vihollisen kanssa lähitaistelun.
Se oli Qin-dynastian erikoistaktiikka.
Valmistautukaa hyökkäykseen!
Sammuttakaa tulet! Riviin! - Sammuttakaa tulet!
Liikkeelle!
Lähettäkää hevoset hajauttamaan heidät.
Tapetaan heidät, kun he pakenevat.
Hyökätkää!
Vankiarmeija, jonka aseet olivat kaivuutyökaluja,
olisi joutunut teurastetuksi.
Paikoillanne!
Koska he taistelivat Qinin puolesta, heillä oli -
muinaisen maailman parhaita aseita.
Komentajat olivat kokeneet vain voittoja.
Pysykää asemissa!
Hyökätkää!
Qinin aseet ja taktiikat olivat voittoisia.
Vastoin odotuksia vankiarmeija voitti taistelun.
Kapinalliset pysäytettiin.
Heidän johtajansa napattiin.
Mutta kapina oli alkanut.
Työt haudalla hylättiin.
Vankien lähdettyä -
keisarin hautakompleksia ei enää mainittu -
historiallisessa asiakirjassa.
Ei tiedetä, mitä sille tapahtui sen jälkeen.
Valtava kumpu, joka suojasi keisarin hautaa,
teki tehtävänsä.
Murroista ei ole todisteita.
Mutta lopuille keisarin mausoleumista -
kävi toisin.
Tahallisen tuhon jälkiä -
tutkitaan restaurointiyksikössä.
Qin mestariteosta,
upeaa akrobaatin patsasta kasataan.
Väkivallan jäljet ovat selviä.
VANHEMPI RESTAUROIJA
Tuo on mielenkiintoista.
Siinä on hakkaamisen ja murskaamisen merkkejä.
Kun teimme kaivauksia, koko paikka oli vahingoittunut pahasti.
Akrobaatin kaivauspaikassa, jonne patsas oli haudattu,
oli punaista maaperää.
Ne tuhonnut tulipalo -
oli niin kuuma, että se sulatti pronssipadan kuopan pohjalla -
litteäksi levyksi.
Löysimme arkeologisen työmme aikana -
tärkeän vihjeen eli punaista palanutta maata -
pronssilintujen -
ja akrobaatin haudoista.
Jos yhdistämme tulipalot -
ja pidämme niitä kokonaisuutena,
sytyttäminen vaati enemmän kuin kymmeniä ihmisiä.
Vahingot olisivat vaatineet satoja tai jopa tuhansia ihmisiä.
Kuka teki sen?
Soturin haudalla -
Jiang Wenxiaon suunnitelmat arkun nostamisesta saivat luvan.
Tuolla, professori Chen.
Koska työ on vaarallista,
tiimi halusi ottaa ensin näytteitä luista.
Puvussa ei ole helppoa kävellä. - Ole varovainen.
Näytteistä voidaan mahdollisesti päätellä soturin ikä.
Tuossa. Otetaan se näytteeksi.
Se on kallon pala.
Kallo ei ollut täydellinen.
Siitä säilyi vain pieni osa.
Löysimme myös huonokuntoisia raajaluita.
Tämä on reisiluun yläosa.
Tässä on lonkka.
Tuolla on sääriluu. Pää on tässä. Keho on tällä puolella.
Pää on etelässä. - Aivan.
Jalat osoittavat pohjoiseen.
Katso reisiluun yläosaa.
Luu oli melko paksu.
Se on todennäköisesti mies.
Otetaan tästä näyte.
Otimme palan reisiluusta.
Yritämme selvittää, oliko haudan omistaja ensimmäisen keisarin perheenjäsen -
tai korkea-arvoinen valtiomies muttei sukulainen.
Jos mysteerisoturi oli korkea-arvoinen virkamies,
on mahdollista, että hän oli yksi juonittelijoista.
Kahden vuoden verenvuodatuksen jälkeen Hu Hain imperiumi oli murenemassa.
Sen tapahtuessa salaliittolaiset kääntyivät toisiaan vastaan.
Pääministeri kuoli ensimmäisenä.
Keisari tuomitsi hänet kuolemaan Zhao Gaon petettyä hänet.
Li Sille valmisteltiin viisi rangaistusta.
Hänet tuomittiin leikattavaksi kahtia vyötäröstä.
Kun pääministeri oli hoideltu,
Zhao Gao otti tähtäimeensä itse keisarin.
Teidän majesteettinne, aikanne keisarina on ohi.
Jos en ole enää keisari,
kerro Zhao Gaolle,
että haluan vain yhden maan kuninkaaksi enkä vastusta häntä.
Zhao Gao nimittää pian uuden keisarin.
Emme tarvitse kuninkaita.
Sitten markiisiksi!
Unelmien aika on mennyttä.
Sitten pyydän vain, että saan elää hiljaa rahvaana.
Minulla on käskyni.
Teidän majesteettinne tietää, ettei johtolankoja jätetä.
Jos asiakirja on oikeassa,
keisari Hu Hai ei ole mysteerihaudan asukas.
Hänet haudattiin seremonioitta tavalliseen hautaan.
Zhao Gaon juonet tulisivat pian puremaan häntä.
Hän valitsi Hu Hain seuraajaksi helpon hallittavan,
mutta uudella keisarilla oli omat ideansa.
Nostin sinut valtaistuimelle. Kuinka uskallat antaa minun odottaa?
Kuka luulet olevasi, kun et tottele käskyjäni?
Kuka?
Zhao Gao!
Hänen ensimmäinen tekonsa...
Kuka sinä olet?
...oli Zhao Gaon murha.
Hänen hautapaikkaansa ei tiedetä.
Alustavan arviomme mukaan -
kyse on miehestä.
Haluamme tehdä DNA-testin oppiaksemme hänestä lisää.
Meidän pitää ottaa luista pieniä palasia -
ja lähettää ne testattaviksi.
Löysimme myös hampaan.
Se oli omistajan välihammas.
Hampaan kasvu on selvää, ja sen kiille on ehjä.
Sen mukaan hän sai -
elinaikanaan riittävästi ravintoa.
Hammasluu ei ole paljastunut, joten henkilö oli varmaan nuori.
Hän oli varmaan 18 - 22-vuotias.
Hän oli siis nuori mies.
Todisteet soturin kuolemasta nuorena vapauttavat salaliittolaiset epäilyistä.
He olivat liian vanhoja.
Iän paljastumisen ansiosta on todennäköisempää, että hän oli prinssi.
Shijin yksityiskohtainen kuvaus varsinkin yhdestä prinssistä -
valaisee kaikkea, mitä soturin haudasta löytyi.
Salaliiton alkuaikoina, kun Hu Hai murhasi veljensä ja sisarensa,
prinssi Gao teki rohkean päätöksen.
Paetkaa, teidän korkeutenne. Häipykää perheinenne.
Prinssi Gao halusi paeta,
mutta hän pelkäsi perheensä pidätystä ja tappoa,
joten hän lähetti kirjeen toiselle keisarille.
Minun olisi pitänyt kuolla entisen keisarin myötä mutta epäonnistuin.
Olen ollut petollinen poika.
Olen ollut petollinen alainen.
Yksikään petollinen ihminen ei menesty tässä maailmassa.
Pyydän lupaa seurata entistä keisaria kuolemassa.
Pyydän vain,
että minut haudataan mausoleumiin Li-vuoren juurelle.
Toivon, että keisari säälii minua ja suostuu pyyntööni.
Välitän pyyntönne keisarille -
ja pyydän häntä päättämään asian mahdollisimman pian.
Prinssi Gao tarjoutui tappamaan itsensä -
pelastaakseen perheensä veljiensä ja sisartensa kohtalolta.
Prinssi Gao teki sankarillisen ja rohkean teon.
Siksi tarina varmaan sai Sima Qianin huomion -
ja päätyi Shijiin.
Sima Qian kertoo myös,
että Hu Hai ilahtui luettuaan prinssi Gaon kirjeen.
Hän suostui prinssi Gaon pyyntöön -
ja antoi 100 000 pronssikolikkoa hänen hautajaisiinsa.
Jos Shiji on oikeassa,
voimme olettaa,
että prinssi Gao on haudattu jonnekin mausoleumin alueelle.
Toistaiseksi hänen hautaansa ei ole tunnistettu.
Jos voimme todistaa, että mysteerisoturi oli prinssi Gao,
se olisi uskomaton löytö.
Koska haudan omistaja oli nuori,
on mahdollista, että hän on prinssi Gao.
Emme voi olla siitä varmoja tämän perusteella.
Siksi meidän pitää viedä se laboratorioon.
Se on turvallinen. Siirrä vain.
Se pitää tehdä tunnissa.
Vedä.
Älä vedä!
Pyörät ovat jumissa.
Teräskisko vääntyi, mutta kaikki järjestyy.
Jatka.
Sataako ulkona?
Nyt sataa!
Hakekaa muovipeite.
Älä vedä!
Minulla on tosi onnellinen olo.
Saimme ison projektin tehtyä.
Toivomme, että löydämme sinetin tai vastaavia esineitä,
jotka paljastavat haudan omistajan henkilöllisyyden varmasti.
Uskomme siihen.
Se on tehty.
Kaikki yli 2 000 vuotta kiertäneet tarinat -
löytöjen ansiosta -
todistavat, että ne ihmiset olivat todellisia.
Että Zhao Gao ja Hu Hai -
olivat aitoja ihmisiä eivätkä legendan hahmoja.
He olivat oikeasti olemassa.
Nyt, 50 vuotta ensimmäisen terrakottasoturin löytymisen jälkeen,
on löydetty vakuuttavia todisteita tuhotöistä -
ympäri kaivauspaikkaa.
Näetkö punaisen maan?
Tämä rakennus tuhottiin tulipalossa pian sen rakentamisen jälkeen.
Koko Qin-mausoleumin alueella on jälkiä tulipaloista.
Emme tiedä, milloin jäljet syntyivät.
Voimme vahvistaa, että vauriot soturien haudoissa tapahtuivat varhain -
ja ennen puun lahoamista.
Ja puuhiiltä.
Kun kaivoimme itäportilla, tilanne oli sama.
Se on poltettu. - Aivan.
Näissä rakennuksissa on myös palamisjälkiä.
Kaikki tuhot näyttävät tapahtuneen -
samoihin aikoihin Qin-dynastian lopussa.
Kun Qin-dynastia romahti,
se tapahtui väkivaltaisesti -
kapinalliskenraalin toimesta,
joka johti armeijansa pääkaupunkiin ja mestasi Hu Hain seuraajan.
"Kapinallisarmeijat tuhosivat pääkaupungin.
Tulipalot riehuivat kolme kuukautta."
Ei ole kirjallisia todisteita siitä, että kapinalliset olisivat tuhonneet -
mausoleumin,
mutta se olisi ollut tärkeä kohde pääkaupungin lähellä.
Minusta varkaudet, tuhot ja mausoleumin polttaminen -
tapahtuivat kapinallisarmeijan toimesta.
Heillä oli joukkoja, voimia, tilaisuus ja aikaa.
Jotkut sotilaista olivat varmaan rakentaneet sitä vankeina.
He olisivat muistaneet hautapaikat.
Hei, ne ovat täällä!
Se oli kosto.
"Kun kaikki taivaan alla oli ohi,
Qinin hallitsijaperhe tuhoutui, koska he olivat hallinneet epäinhimillisesti."
Qinit mobilisoivat ja rankaisivat väestöä julmasti.
Se johti mausoleumin tuhoon.
Mutta taiteellinen luovuus ei kasvanut siitä julmuudesta.
Se kasvoi eri kulttuurielementtien yhdistelmästä,
joka tuli eri puolilta Kiinaa.
Ensimmäisen keisarin visio yhtenäisestä Kiinasta selviytyi.
Se selvisi Qin-dynastian kukistumisesta -
ja elää yhä vahvasti.
Minusta soturit tuhoutuivat loppujen lopuksi -
niitä luotaessa vallinneiden rankkojen olosuhteiden takia.
Ne näyttävät meille, mihin ihmiset pystyivät 2 200 vuotta sitten.
Minusta kaiken tämän ajan jälkeen -
soturit muistuttavat meitä ihmismielen mahtavuudesta.
Ne hämmästyttävät meitä yhä.
Tämä on sen jalusta.
Olen omistanut koko elämäni arkeologialle.
Olen ollut alalla 48 - 49 vuotta.
Sotureiden paljastaminen maailmalle -
oli meidän tehtävämme.
Se oli meille kunnia.
Soturit ovat rakkaimpia ystäviäni.
Kun ihmiset ympäri maailmaa pitävät niistä,
tulen siitä iloiseksi.
Se oli välillä vaikeaa,
mutta suurimmissa vaikeuksissa piilee suurin ilo.
Hien kastelemat kukat ovat kaikkein kauneimpia,
ja terrakottasoturit -
antavat meille suurimman onnen.
- VAIN 1200 8000: - STA TERRAKOTTASOTURISTA ON KOOTTU UUDELLEEN
MYSTEERISOTURIN HENKILÖLLISYYDEN SELVITTÄMINEN JATKUU YHÄ
Tekstitys: Petri Nauha